484 MÉMOIRES. 
droictz, que durant les trobles ez villes et lieux occupés et ces- 
santz lesdits trobles, n'a esté f aicte aulcune plaincte d'aulcune 
force ny violance faicte aux persones ecclésiastiques, ny à 
leurs biens, soubz prétexte de la diversité de religions. 
La Noblesse. 
Quant à la noblesse dudit diocèse et sénéchaussée de Lau- 
raguois, aulcuns ecclésiasticques font plaincte que, soubz 
coleur de ces trobles, les aulcuns d'iceulx se sont emparés 
de leurs dismes et autre revenu.. 
Se plainct aussi le tiers estât du peu d'office et devoir que 
la noblesse faict audit pays, singulièrement au temps de 
ceste guerre, pour la conservation d'icelluy, et sur les entre- 
prinses des forces, violences, pilherios et saccagementz co- 
mis sur tout le reste du peuple, sans qu'elle aultrement s'en 
ressente. 
Sont aussi les aulcuns de ladite noblesse reffusans de per- 
mettre les exploictz de justice en leurs maisons et terres, au 
grand domaige et interest des parties, sans le mespris de la 
justice, dont ilz usent de fort pernicieux exemple. 
Bien se comporte ladite noblesse sans aulcune querelle 
de conséquence, se plaignantz justement que les officiers 
usent de grand long[u]eur es l'expédition de leurs procès, 
et que ez matières feudalles et droict de commis, ilz ne gar- 
dent le droict escript sans dissimulation, monstrant par cela 
lesdits officiers qu'ilz sont favorables aux feudataires et 
payzantz, pour ce qu'ils sont ou parentz, ou qu'ilz ont des 
biens en terre de seigneurs ausquelz ne payent les debvoirs 
sans procès. 
La Justice. 
Le désordre qu'on voyt en la justice dudit pays et au siège 
présidial stably en la ville de Gastelnaudarry, procède sin- 
